Tervist    1. et vastata küsimusele, kas liisinguandja käitus korrektselt, tuleks vaadata liisingulepinguid. Sealt tuleb uurida, mis põhjustel on  liisinguandjal õigus leping üles öelda, kas ta peab sellest ette teatama, mis vormis peab olema ülesütlemisavaldus tehtud.  2. Üldjuhul ei ole lepingud omavahel seotud ning ühe lepingu rikkumine ei anna veel alust lõpetada teist lepingut. Samas võib antud juhul olla liisinglepingutes see küsimus reguleeritud teisiti ja liisinguandjal on siiski õigus lõpetada kõik lepingud ka ühe lepingu rikkumise korral.  3. käendajal on õigus esitada liisinguandja nõudele samu vastuväiteid, mis põhivõlgnikul. See  tähendab, et kui liisinguandja esitab käendajale mingi nõude liisingulepingust tulenevalt, võib käendaja esitada sellele vastuväite, et leping ei ole korrektselt lõpetatud. Kui liisinguandja nõuet ei esita, siis liisingulepingu lõpetamisele kui sellisele üldjuhul vastuväiteid esitada ei saa. Tuleks siiski vaadata, kas selle kohta on midagi öeldud liisinguandja ja käendaja vahelises käenduslepingus.    Parimat  Mihkel Leesment